ואלרי חמאתי

ואלרי חמאתי (בערבית: فالري حماتي; נולדה ב־28 בספטמבר 1999) היא זמרת ערבייה-ישראלית. סיימה במקום ה-2 בעונתה השמינית של תוכנית המציאות המוזיקלית "הכוכב הבא". חמאתי נולדה וגדלה ביפו, ישראל, למשפחה ערבית-נוצרית-אורתודוקסית. אביה, טוני, עסק בחינוך הפורמלי והבלתי-פורמלי ביפו, וכיום בעל טאפאס-בר ופיצרייה ביפו. אמה, רימונד, היא יועצת מס. חמאתי למדה בבית הספר "קולג' דה פרר" ביפו, ובהמשך בתיכון עירוני ד' בתל אביב, במגמת ביולוגיה וכימיה. את דרכה המוזיקלית החלה בגיל שבע בתזמורת של שבט הצופים של הקהילה הערבית-נוצרית-אורתודוקסית, שם ניגנה בחלילית ובקלרינט. בגיל עשר, הצטרפה להרכב המחול והשירה הישראלי מיומנה, עמם הופיעה במשך כשנתיים. עם סיום לימודיה התיכוניים החלה ללמוד ברימון בית ספר למוסיקה שברמת השרון, שם סיימה מסלול דו-שנתי, ובין השאר במסגרתו זכתה במקום השלישי בתחרות שירימון. בקיץ 2021 התמודדה בעונתה השמינית של תוכנית המציאות המוזיקלית "הכוכב הבא" בקשת 12, והגיעה למקום השני (אחרי הזוכה תמיר גרינברג). במהלך השתתפותה בתוכנית ביצעה שירים נודעים בערבית, בעברית ובאנגלית. באוקטובר 2021 הוציאה את סינגל הבכורה שלה לאחר התוכנית, "ככה לוותר", לצד קליפ בכורה נלווה. באותו החודש התארחה בהופעתו של הזמר אנריקו מסיאס בישראל. במאי 2022 הופיעה בטקס הדלקת המשואות בהר הרצל. ב-10 ביולי 2022 הוציאה את הסינגל הרביעי שלה, "אלבי". באוקטובר, הוציאה את הסינגל "עלא באלי", שהגיע למקום הרביעי במצעד השבועי של "מדיה פורסט". גילמה את תרצה אתר בהצגה "עוד חוזר הניגון" בהבימה. באוקטובר 2022 השתתפה בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון נוער גאה (איגי) ולקריירה המוזיקלית של הזמרת-יוצרת הישראלית דנה אינטרנשיונל, במסגרתו ביצעה את "סעידה סולטנה". החל מינואר 2023 משחקת את מנאר בסדרת הנעורים הרומנטית "מדרסה" (בערבית: مدرسة - בית ספר) של סייד קשוע, כאן חינוכית ומכאן مكان 33, המגוללת את סיפורם של התלמידים והצוות בבית ספר דו-לשוני יהודי-ערבי בירושלים. בסדרה זו היא מגלמת בו את מנאר, וכן שרה את שיר הנושא של הסדרה. בנוסף מאותה שנה, משחקת חמאתי את יסמין ד'אוד בסדרת הנוער "תלאתה" שמשודרת בטין ניק. ב-5 בפברואר של אותה השנה הוציאה את הסינגל "לילה". ב-26 ביוני הוציאה את הסינגל "חיים". ב-30 באוגוסט הוציאה את הסינגל "כמו משוגע", שיתוף פעולה עם אושר ביטון. ב-4 בספטמבר הוציאה את הסינגל "מערוף". בשנת 2024 השתתפה בעונה השלישית של התוכנית "רוקדים עם כוכבים" בקשת והודחה ראשונה. ב-17 במרץ יצא לאור השיר "משאללה", שיתוף פעולה בין חמאתי לזמר עברי לידר. ב-30 ביוני חמאתי הוציאה את הסינגל "שומע". חמאתי צפויה לככב בסדרה "תח'ריר" של yes. מתגוררת בחולון. ב-2021 סיפרה בראיון שהתרבות הערבית שהיא אוהבת שעליה גדלה וממנה גם שיריה התפתחו, היא מוזיקה מהעולם הערבי. בנוסף, ציינה את הזמרים הישראליים מירי מסיקה, אמיר דדון וקרן פלס כהשראות מוזיקליות. ואלרי חמאתי, ברשת החברתית אינסטגרם ואלרי חמאתי, סרטונים בערוץ היוטיוב ואלרי חמאתי, במיזם "אישים" לתיעוד היצירה הישראלית ואלרי חמאתי, במסד הנתונים הקולנועיים IMDb (באנגלית) ואלרי חמאתי, באתר "אידיבי", מאגר הידע העברי לקולנוע ישראלי ועולמי ואלרי חמאתי, באתר ספוטיפיי אפרת וכטל, ‏ביקשתי מאמא שתישן לידי, פחדתי שמפלצת מחכה לי מתחת למיטה, באתר ‏מאקו‏, 2 בנובמבר 2023 שיר אלמליח, מיקי לוין, ‏במגזר הערבי קוראים לי בוגדת": ואלרי חמאתי מדברת על הכל בראיון חשוף | צפו, באתר מעריב אונליין, 22 בדצמבר 2023 "אנחנו יודעים לחיות בדו קיום, ככה חונכתי", באתר ‏מאקו‏, 4 ביוני 2021 ערן סויסה, הקול בראש: ואלרי חמאתי הכוכבת הבאה, באתר ישראל היום, 26 באוגוסט 2021 אתם קבעתם: תמיר גרינברג הוא הזוכה של "הכוכב הבא 2021", באתר ‏מאקו‏, 1 בספטמבר 2021 צפו: קליפ בכורה לפיינליסטית "הכוכב הבא", באתר ישראל היום, 28 באוקטובר 2021 ואלרי חמאתי מגשימה חלום ילדות ונרקיס כובשת את דובאי, באתר ‏מאקו‏, 31 באוקטובר 2021 רן בוקר, המעידה של ואלרי חמאתי בטקס הדלקת המשואות: ״אנחנו יודעים ליפול ולקום״, באתר ynet, 4 במאי 2022 יעל גלנט, הלב שלנו: ואלרי חמאתי בסינגל חדש ומרגש, באתר פרוגי, 10 ביולי 2022 בר זגה, דיוות: נונו, יאיר לפיד וכוכבי "קופה ראשית" בערב מחווה לדנה אינטרנשיונל, במדור "פנאי פלוס" באתר ynet‏, 28 באוגוסט 2022 ואלרי חמאתי והרקדן רוי גורביץ' הודחו מ"רוקדים עם כוכבים", באתר ‏מאקו‏, 9 ביוני 2024 ואלרי חמאתי ועברי לידר בשיר שכולו תפילה - 'משאללה', באתר ערוץ 7, 17 במרץ 2024 אלון פרוכטר, ואלרי חמאתי על השיר החדש: עברתי פרידה כפויה, לא מבחירה, באתר כאן – תאגיד השידור הישראלי, 6 ביולי 2024 ואלרי חמאתי: "הייתי רוצה להיות פחות תמימה ומסורה לאנשים שלא מגיע להם", באתר "את", 30 בינואר 2022 "גדלתי כילדת שמנת, אבל מעצם היותי אני, אני גם חתולת רחוב", באתר ‏מאקו‏, 28 באוקטובר 2021 המצעד השבועי של מדיה פורסט, באתר מדיה פורסט, ‏9 בספטמבר 2023